Kaap Infanta-vuurtoring - Wikipedia
Die Kaap Infanta-vuurtoring is geleë in die De Hoop-natuurreservaat en is 'n 15 m (49 voet) hoë aluminium-tralietoring met 'n fokale vlak van 53 m (174 voet). Die traliewerk is wit geverf en die lantern is rooi. Die toring is in 1979 in gebruik geneem en is steeds aktief.
↑ The Lighthouse Directory, Lighthouses of Western South Africa (en) , besoek op 24 Mei 2012
Koördinate: 34°28′18.76″S 20°50′47.09″O﻿ / ﻿34.4718778°S 20.8464139°O﻿ / -34.4718778; 20.8464139
Ontsluit van "https://af.wikipedia.org/w/index.php?title=Kaap_Infanta-vuurtoring&oldid=1481403"
Die bladsy is laas op 18 Augustus 2016 om 02:42 bygewerk. Albumbekendstelling: ‘Pure Coenie’ | Maroela Media
Die uitreiking van ŉ album van Coenie de Villiers is altyd ŉ gebeurtenis, en Pure Coenie is geen uitsondering nie. Hierdie is sy 21ste album en die uitreiking word gevier met twee bekendstellingskonserte in die Atterbury-teater in Pretoria.
Met dié album keer Coenie weer terug na sy wortels as liedjieskrywer, na daardie eerlikheid van dekades gelede. “Ek wou liedjies skryf wat volkome eerlik en trou aan myself is,” sê hy.
Die musiek en lirieke van 13 van die 14 liedjies in dié album is sý werk. “As skrywer en musikant is daar geen kompromis in hierdie album nie,” vertel Coenie. “Ons het nie ŉ enkele kortpad gekies nie – en die album is geheel en al baby-baby-vry!”
Dit is voorwaar ŉ album vol verrassings. Op ŉ vreemde manier word die liedjies deur ŉ eenvormige klank saamgesnoer, en tog is hulle uiteenlopend wat inhoud betref. Dit is ŉ persoonlike album wat na binne kyk. “Ek is nou ouer, en ek probeer om ónder die vel in te skryf,” sê hy.
Coenie het ook ander talent betrek en ŉ groot verrassing is die snit opgeneem saam met die talentvolle jong musikante Joshua na die Reën, Brandon October en Leon Gropp. Rocker Francois van Coke sluit by Coenie aan vir ŉ volkome “live and unplugged” weergawe van die tydlose treffer “Hillbrow” deur Johannes Kerkorrel. Daar is ook ŉ bonussnit saam met Van Coke, “Tatoe”.
Nog ŉ kragtige stem wat gehoor kan word, is dié van Vicky Samson. Selfs die legendariese akteur John Kani kan in dié album gehoor word.
Pure Coenie is ŉ grensverskuiwende album. Dis ŉ album wat verteenwoordigend is van die breë samelewing, en ŉ album wat dit doen met ŉ vaardigheid, passie en oorgawe wat selde in ons land gehoor word.
Die konsert in die Atterbury-teater is op 14 en 15 Junie. Kitaar-maestro Mauritz Lotz sluit aan op die verhoog asook Brandon October en Leon Gropp. Die konsert word aangevul deur oudiovisuele materiaal deur Loui Griebenow. Die CD sal ook te koop beskikbaar wees.
Vir nog inligting besoek Atterbury-teater.
Deel van: Doen-dinge, Musiek, Op die planke, Teater
Atterbury Teater Coenie de Villiers nuwe vrystelling
Eminem oor die kole gehaal vir ‘geweerskote’ by konsert
Video: Eerste kykie na Almero se ‘Monochromie’